ai4bharat/Pralekha huggingface dataset:
புவி அறிவியல் அமைச்சகம்
பார்மர், பில்வாரா, டோல்பூர், அலிகர், மீரட், அம்பாலா மற்றும் அமிர்தசரசில் முன்னேறுகிறது தென்மேற்கு பருவக்காற்று
இந்திய வானிலை ஆராய்ச்சி துறையின் தேசிய வானிலை முன்னறிவிப்பு மையம் வெளியிட்டுள்ள செய்திக்குறிப்பு:
 இந்திய நேரப்படி காலை 8:30 மணி வரையிலான குறிப்புகளின் அடிப்படையில்
• பார்மர், பில்வாரா, டோல்பூர், அலிகர், மீரட், அம்பாலா மற்றும் அமிர்தசரஸ் ஆகிய வட இந்திய பகுதிகளில் தென்மேற்கு பருவக்காற்று தொடர்ந்து முன்னேறி வருகிறது.
• தற்போதைய வானிலை நிலவரம், வளிமண்டல சூழல் மற்றும் காற்று போக்கு முன்னறிவிப்பின் அடிப்படையில் அடுத்த 67 நாட்களில் ராஜஸ்தானின் எஞ்சிய பகுதிகள், மேற்கு உத்தரப் பிரதேசம், ஹரியானா, சண்டிகர், தில்லி மற்றும் பஞ்சாபில் மேம்பட்ட தென்மேற்கு பருவ மழைக்கான சாத்தியக்கூறுகள் இல்லை என்று வானிலை மாதிரிகள் தெரிவிக்கின்றன.
• வடமேற்கு மத்திய பிரதேசம் மற்றும் அதைச் சுற்றியுள்ள பகுதிகளில் நிலவிவந்த புயல் சூழல், கிழக்கு ராஜஸ்தான் மற்றும் அருகிலுள்ள பகுதிகளில் கடல் மட்டத்திலிருந்து 0.9 கிலோ மீட்டர் உயரத்தில் தற்போது நிலை கொண்டுள்ளது.
• வட கர்நாடகா முதல் சௌராஷ்டிரா வரை கடல் மட்டத்திலிருந்து 3.1 கிலோ மீட்டர் உயரத்தில் காற்றழுத்தத் தாழ்வுப் பகுதி நிலவுகிறது.
• வட சத்தீஸ்கர் மற்றும் அதைச் சுற்றியுள்ள பகுதிகளில் நிலவிவந்த புயல் சூழல், வடகிழக்கு மத்தியப் பிரதேசம் மற்றும் அருகிலுள்ள பகுதிகளில் கடல் மட்டத்திலிருந்து 1.5 கிலோ மீட்டர் உயரத்தில் தற்போது நிலை கொண்டுள்ளது.
• கடற்கரை ஆந்திரப் பிரதேசம் மற்றும் அதை சுற்றியுள்ள பகுதிகளில் நிலவிவந்த புயல் சூழல், தெலங்கானா மற்றும் அருகிலுள்ள பகுதிகளில் கடல் மட்டத்திலிருந்து 1.5 முதல் 5.8 கிலோ மீட்டர் வரையிலான உயரத்தில் தற்போது நிலை கொண்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730853
------
(Visitor Counter : 133
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தமிழ்நாட்டில் உள்ள தேசிய விரைவுச் சாலைகளின் நீளம்
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி கீழ்காணும் தகவல்களை வழங்கினார்.
பாரத்மாலா திட்டத்தின் முதல் கட்டத்திற்கு முன்னும், பாரத்மாலா முதல் கட்டத்தின் போதும், 2014-ம் ஆண்டு முதல் கட்டமைக்கப்பட்ட தேசிய விரைவுச் சாலைகளின் நீளம்  தமிழ்நாட்டில் மட்டும் 106 கிலோமீட்டர் ஆகும்.
இன்னும் சில தேசிய விரைவுச் சாலைகள் கருத்தியல் நிலையில் உள்ளதோடு, அவற்றுக்கான சாத்தியக்கூறு/விரிவான திட்ட அறிக்கை தயாரிப்பும் தொடங்கப்பட்டுள்ளது.
சாலையமைப்பு, செலவுப் பகிர்வு போன்றவற்றை இறுதி செய்ய மாநில அரசுகள் உட்பட அனைத்து பங்குதாரர்களுடன் கலந்தாலோசித்த பிறகு தேசிய விரைவுச் சாலைகளின் திட்டங்கள் முன்னெடுக்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808588
பிரதமர் அலுவலகம்
பாபா யோகேந்திரா அவர்களின் மறைவுக்கு பிரதமர் இரங்கல் தெரிவித்துள்ளார்
பத்மஸ்ரீ மற்றும் ‘சன்ஸ்கார் பாரதி’யின் தேசிய பொறுப்பாளர் பாபா யோகேந்திரா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார். அவரது மறைவு, ‘கலை உலகத்திற்கு ஈடுசெய்ய முடியாத இழப்பு’ என்று பிரதமர் குறிப்பிட்டுள்ளார்.
பிரதமர் ட்விட்டரில் கூறியிருப்பதாவது:
“தேச சேவைக்கு அர்ப்பணித்துகொண்ட பத்மஸ்ரீ பாபா யோகேந்திரா அவர்களின் மறைவால் ஆழ்ந்த வருத்தம் அடைந்துள்ளேன். அவரது மறைவு ஒட்டுமொத்த கலை உலகிற்கும் ஈடு செய்ய முடியாத இழப்பாகும். கடவுள் அவருக்கு தமது பாதங்களில் இடம் அளிக்கட்டும். ஓம் சாந்தி!"
பெட்ரோலியம் மற்றம் இயற்கை எரிவாயு அமைச்சகம்
பக்ஜன் எரிவாயுக் கசிவு மற்றும் தீ விபத்து – பெட்ரோலியம் மற்றும் இயற்கை எரிவாயுத்துறை மற்றும் அமெரிக்க எரிசக்தித் துறை ஆலோசனை.
அஸ்ஸாம் மாநிலம் தின்சுகியா மாவட்டம், பக்ஜன் பகுதியில் ஆயில் இந்தியா நிறுவனத்திற்குச் சொந்தமான எண்ணெய்க் கிணறில், 12 ஜுன் 2020 அன்று ஏற்பட்ட எரிவாயுக் கசிவையும், தீயையும் கட்டுப்படுத்துவது குறித்து, மத்திய பெட்ரோலியம் மற்றும் இயற்கை எரிவாயுத்துறை உயரதிகாரிகள், எண்ணெய் நிறுவனங்கள், எண்ணெய் மற்றும் இயற்கை எரிவாயுக் கழகமான ஓ.என்.ஜி.சி.யின் உயரதிகாரிகள், நெருக்கடி மேலாண்மைக் குழுவினர் மற்றும் இதர நிபுணர்கள், அமெரிக்க எரிசக்தித்துறை உயரதிகாரிகள், அமெரிக்காவைச் சேர்ந்த எண்ணெய் மற்றும் இயற்கை எரிவாயு விபத்துத் தடுப்பு நிபுணர்களுட்ன் விரிவான ஆலோசனை நடத்தியுள்ளனர்.
- நிகழ்ந்த இது போன்ற விபத்துக்களின் போது, தாங்கள் அறிந்து கொண்ட அனுபவங்களை அந்நாட்டு அதிகாரிகள், இந்திய அதிகாரிகளுடன் பகிர்ந்து கொண்டனர். எரியும் தீயைக் கட்டுப்படுத்துவது மற்றும் எண்ணெய்க் கிணற்றை மூடுவதற்கு மேற்கொள்ளப்பட்டு வரும் முயற்சிகள் பற்றிய அனைத்து விவரங்களையும், தீ பரவுவதைத் தடுப்பதற்கான முன்னெச்சரிக்கை நடவடிக்கைகள், நீர் மேலாண்மை முறை, கழிவுகளை அகற்றுதல், ட்ரோன் உள்ளிட்ட நவீன தொழில்நுட்பங்களைப் பயன்படுத்துதல் மற்றும் கிணற்றை மூடுவதற்கான இறுதிக்கட்ட நடவடிக்கைகள் குறித்தும் இந்திய அதிகாரிகள் எடுத்துரைத்தனர். இந்திய எண்ணெய் நிறுவனம் மற்றும் எண்ணெய் மற்றும் இயற்கை எரிவாயு கழகத்தின் சார்பில் இதுவரை மேற்கொள்ளப்பட்டு வரும் நடவடிக்கைகள், முறையாக மேற்கொள்ளப்பட்டு வருவதாக தெரிவித்த அமெரிக்க எரிசக்தித்துறை அதிகாரிகளும், நிபுணர்களும் தீ அணைப்பு மற்றும் எண்ணெய்க் கிணற்றை மூடுவதற்கான செயல்திட்டங்கள் சரியானவையே என்றும் கூறியுள்ளனர். இரு தரப்பினரும், வரும் நாட்களில் மீண்டும் கருத்துப் பரிமாற்றம் செய்வதுடன், தீப்பற்றி எரியும் எண்ணெய்க் கிணற்றை மூடுவது குறித்து விவாதிக்கவும் முடிவு செய்துள்ளனர். எரிசக்தித் துறையில், இந்தியா – அமெரிக்கா இடையிலான நீடித்த ஒத்துழைப்பின் ஒரு பகுதியாக, இந்த ஆலோசனைகள் நடத்தப்பட்டுள்ளது.
புவி அறிவியல் அமைச்சகம்
கிழக்கு மத்திய மற்றும் அதனையொட்டிய தென்கிழக்கு அரபிக்கடலில்  நிலை கொண்ட நிசர்கா புயல் குறித்த முதற்கட்ட அறிக்கையை வெளியிட்டது இந்திய வானிலை மையம் .
கிழக்கு மத்திய மற்றும் அதனையொட்டிய தென்கிழக்கு அரபிக்கடலில்
01 – 04 ஜுன், 2020 வரை நிலைகொண்ட நிசர்கா புயல் குறித்த முதற்கட்ட அறிக்கையை இந்திய வானிலை மையம் வெளியிட்டுள்ளது.
இந்திய வானிலை ஆய்வு மையம் மற்றும் புது தில்லி, மண்டல வானிலை ஆய்வு மையம் ஆகியவை, நிசர்கா புயலின் நகர்வுகளைக் கண்காணித்தல், கணிப்பு மற்றும் முன்னெச்சரிக்கை சேவைகளை வெற்றிகரமாக மேற்கொள்ள உரிய பங்களிப்பாற்றிய சம்பந்தப்பட்ட அனைத்துத் தரப்பினர் மற்றும் பேரிடர் மேலாண்மை அமைப்புகளின் பங்களிப்பை முறைப்படி அங்கீகரித்துள்ளது.
இது தொடர்பான முதற்கட்ட அறிக்கை, இந்திய வானிலைமைய இணையதளமான www.mausam.imd.gov.in மற்றும் தில்லி மண்டல வானிலை மையத்தின் இணையதளமான www.rsmcnewdelhi.imd.gov.inஇல் காணலாம்.
அண்மைத் தகவல்களுக்கு www.imd.gov.in இணையதளத்தைக் காணவும்.
குடியரசுத் துணைத் தலைவர் செயலகம்
வெளிப்படைத்தன்மையும் பொறுப்புடைமையும் வழிகாட்டு நெறிகளாக வேண்டும்: குடியரசுத் துணைத் தலைவர்
பொதுமக்கள் நலனுக்குப் பெரிய அளவில் செயல்படும் நிறுவனங்களில் வெளிப்படைத்தன்மையும், பொறுப்புடைமையும் வழிகாட்டு நெறிகளாக அமைய வேண்டும் என்று குடியரசுத் துணைத் தலைவர் திரு. எம். வெங்கைய நாயுடு வலியுறுத்தினார்.
மத்திய பொதுப்பணித் துறை தினத்தின் 164வது ஆண்டு விழா இன்று கடைப்பிடிக்கப்பட்டது. அதையொட்டிய நிகழ்ச்சியில் குடியரசுத் தலைவர் திரு. எம். வெங்கைய நாயுடு பேசினார். நிகழ்ச்சியில் மத்திய சுற்றுலாத் துறை இணையமைச்சர்  திரு. அல்போன்ஸ் கண்ணன்தானம் மற்றும் முக்கியப் பிரமுகர்கள் பங்கேற்றனர்.
நிகழ்ச்சியில் பேசிய குடியரசுத் துணைத் தலைவர், நகர்ப்புற மேம்பாட்டில் மத்திய பொதுப்பணித் துறைக்கு  பெரிய பங்களிப்பு உள்ளது. நகரங்களில் கட்டுமானப் பணிகள் நடைபெறும்போது, இயற்கைச் சூழலை மனத்தில் வைத்திருக்க வேண்டும். சுற்றுச்சூழலுக்கு உகந்ததாகவும் இருக்க வேண்டும். மத்தியப் பொதுப்பணித் துறை  அதிக அளவில் கட்டுமான திட்டங்களை ஏற்று நிறைவேற்றுவதற்கு உண்மையாகப் பாடுபட வேண்டும். நாட்டின் வளர்ச்சியில் பெரும் பங்காற்ற வேண்டும். அவற்றுடன், சிறந்த எதிர்காலம் அமைவதற்காக நமது இயற்கை, கலாசாரம், கட்டடக் கலை ஆகிய மூன்றையும் காக்க வேண்டும்” என்று வலியுறுத்தினார்.
இந்திய நகரங்கள் மறுமலர்ச்சி பெற்று வருகின்றன என்று குறிப்பிட்ட குடியரசுத் துணைத் தலைவர் மத்திய அரசு பல்வேறு சீர்திருத்த நடவடிக்கைகளால் உலகமே ஈர்க்கப்பட்டு வருகிறது. நம் நாடு உலகிலேயே வேகமாக பொருளாதார வளர்ச்சி காணும் நாடு என்ற நிலையை அடைந்திருப்பது நமக்கு பெரும் மன நிறைவைத் தருவதாகும் என்றும் கூறினார்.
பிரதமர் அலுவலகம்
2023-ம் ஆண்டுக்கான சர்வதேச ஒலிம்பிக் கமிட்டி அமர்வை நடத்த இந்தியா தேர்ந்தெடுக்கப்பட்டதற்கு பிரதமர் மகிழ்ச்சி
2023-ம் ஆண்டுக்கான சர்வதேச ஒலிம்பிக் கமிட்டி அமர்வை நடத்த இந்தியா தேர்ந்தெடுக்கப்பட்டதற்கு பிரதமர் திரு. நரேந்திர மோடி மகிழ்ச்சி தெரிவித்துள்ளார்.
“2023-ஆண்டு சர்வதேச ஒலிம்பிக் கமிட்டி அமர்வை நடத்த இந்தியா தேர்வு செய்யப்பட்டிருப்பது மகிழ்ச்சி அளிக்கிறது. மறக்கமுடியாத ஒலிம்பிக் கமிட்டி கூட்டமாக இது இருக்கும் என்றும் உலக விளையாட்டுகளுக்கு சாதகமான சூழல் ஏற்படும் என்றும் நம்புகிறேன்: பிரதமர் @narendramodi #StrongerTogether,” என்று டிவிட்டரில் பிரதமர் அலுவலகம் பதிவிட்டுள்ளது.
சிறப்பு சேவைகள் மற்றும் கட்டுரைகள்
கொவிட் நடத்தை நெறிமுறை குறித்த விழிப்புணர்வு பிரச்சாரம் – தமிழக மருத்துவம் மற்றும் குடும்ப நலத்துறை அமைச்சர் திரு. மா. சுப்பிரமணியன் துவக்கி வைத்தார்
தமிழக பொது சுகாதாரத்துறை, சென்னை மாநகராட்சி, யூனிசெப், உலக சுகாதார நிறுவனம், மத்திய அரசின் பத்திரிகை தகவல் அலுவலகம் ஆகியவை இணைந்து ஏற்பாடு செய்திருந்த கொரோனா நடத்தை நெறிமுறை குறித்த நான்கு நாள் விழிப்புணர்வு பிரச்சாரத்தை தமிழக மருத்துவம் மற்றும் குடும்ப நலத்துறை அமைச்சர் திரு. மா. சுப்பிரமணியன் இன்று சென்னையில் தொடங்கி வைத்தார். சென்னை திருவான்மியூர் மார்க்கெட்டில் இன்று நடைபெற்ற நிகழ்ச்சியில், அமைச்சர் கொரோனா நடத்தை நெறிமுறை குறித்த விழிப்புணர்வு பிரச்சார வாகனத்தை கொடியசைத்துத் துவக்கி வைத்தார்.
கொரோனா தடுப்பு விழிப்புணர்வு பதாகைகள் மற்றும் அட்டைகள், ஒலிப்பெருக்கிகள் அடங்கிய 10 பிரச்சார வாகனங்கள், சென்னையில் மக்கள் அதிகம் கூடும் மார்க்கெட் பகுதிகளுக்கும், குடியிருப்பு பகுதிகளுக்கும் சென்று விழிப்புணர்வு ஏற்படுத்த உள்ளன. இதன் ஒரு பகுதியாக கொரோனா தடுப்பு நடவடிக்கைககளான முகக்கவசம் அணிதல், கைகளை அடிக்கடி சுத்தம் செய்தல், தனிநபர் இடைவெளியைக் கடைபிடித்தல், தடுப்பூசி செலுத்தி கொள்ளுதல் ஆகியவை குறித்து தன்னார்வலர்கள் பொதுமக்களிடையே விழிப்புணர்வு ஏற்படுத்த உள்ளனர். இந்தப் பிரச்சாரம் இன்று  முதல் ஜூலை 5 ஆம் தேதி வரை நடைபெற உள்ளது.
இந்த நிகழ்ச்சியில் தமிழக சுகாதாரத்துறை செயலர் திரு. ராதாகிருஷ்ணன், சென்னை பத்திரிகை தகவல் அலுவலக கூடுதல் தலைமை இயக்குனர் திரு. மா.அண்ணாதுரை, தமிழக பொது சுகாதாரத்துறை இயக்குனர் டாக்டர். செல்வ விநாயகம், யூனிசெப் மாநில அதிகாரி திரு. சுகதா ராய், உலக சுகாதார நிறுவன அதிகாரி திரு. அருண் குமார், தமிழக பொது சுகாதாரத்துறை இணை இயக்குனர் திருமதி. விஜயலட்சுமி, பத்திரிகை தகவல் அலுவலக இயக்குனர் திரு. குருபாபு பலராமன் உள்ளிட்டோர் கலந்து கொண்டனர்.
பிரதமர் அலுவலகம்
ஷாஹீத் தினத்தன்று கொல்கத்தாவில் உள்ள விக்டோரியா நினைவு மண்டபத்தில் பிப்லோபி பாரத் காட்சிக் கூடத்தை பிரதமர் திறந்து வைத்தார்
ஷாஹீத் தினமான இன்று கொல்கத்தாவில் உள்ள விக்டோரியா நினைவு மண்டபத்தில் பிப்லோபி பாரத் காட்சிக் கூடத்தை பிரதமர் திரு நரேந்திர மோடி காணொலி மூலம் திறந்து வைத்தார். மேற்கு வங்க ஆளுநர் திரு ஜக்தீப் தன்கர் மற்றும் மத்திய அமைச்சர் திரு ஜி கிஷன் ரெட்டி ஆகியோர் நிகழ்ச்சியில் கலந்து கொண்டனர்.
பிர்பம் வன்முறை சம்பவத்தால் பாதிக்கப்பட்டவர்களுக்கு தமது இரங்கல்களைத் தெரிவித்து உரையைத் தொடங்கிய பிரதமர், இத்தகைய படுபாதக குற்றத்தை செய்தவர்களுக்கு உரிய தண்டனையை மாநில அரசு உறுதி செய்யும் என்று நம்பிக்கை தெரிவித்தார். மத்திய அரசிடம் இருந்து அனைத்து ஒத்துழைப்பும் வழங்கப்படும் என்றும் அவர் உறுதியளித்தார்.
இத்தகைய குற்றச் செயல்களைத் தூண்டியவர்கள் மற்றும் ஊக்குவிப்பவர்களை எக்காலத்திலும் மன்னிக்கக் கூடாது என்று மேற்கு வங்க மக்களை அவர் கேட்டுக்கொண்டார். ஷாஹீத் தினத்தன்று தியாகிகளை நினைவு கூர்ந்த பிரதமர், பகத்சிங், ராஜகுரு மற்றும் சுக்தேவ் ஆகியோரின் தியாகங்கள் நம் அனைவரையும் ஊக்குவித்து நாட்டுக்காக ஓய்வின்றி உழைக்க செய்கின்றன என்றார்.
"நமது பண்டைய பெருமை நமது நிகழ்காலத்தை வழிகாட்டி அழைத்துச் சென்று சிறப்பான எதிர்காலத்தை கட்டமைக்க நம்மை ஊக்குவிக்கிறது. எனவே, தனது கடந்தகாலத்தை உந்துசக்தியின் ஆதாரமாக நாடு பார்க்கிறது," என்று பிரதமர் மேலும் கூறினார்.
கடந்த காலங்களில் வெளிநாடுகளுக்கு கடத்தப்பட்ட சிலைகளைப் புதிய இந்தியா மீட்டு வருகிறது என்று கூறிய பிரதமர், மேற்கு வங்கத்தின் பாரம்பரியத்தைப் பாதுகாக்கவும் மேம்படுத்தவும் அரசு கொண்டுள்ள உறுதியின் ஆதாரமாக பிப்லோபி பாரத் காட்சிக் கூடம் விளங்குவதாகக் கூறினார்.
பாரம்பரியச் சுற்றுலாவை ஊக்குவிக்கும் நாடு தழுவிய பிரச்சாரம் நடைபெற்று வருவதாகவும் பாரதம், பக்தி, ஒற்றுமை, ஒழுக்கம் உள்ளிட்டவை நமது முன்னுரிமைகளாக இன்றும் இருக்கவேண்டும் என்றும் அவர் கூறினார்.
"தன்னம்பிக்கை, தற்சார்பு, பண்டைய அடையாளம் மற்றும் எதிர்கால மேன்மை ஆகியவை புதிய இந்தியாவின் லட்சியங்களாக உள்ளன. கடமை உணர்வு மிகவும் முக்கியத்துவம் வாய்ந்தது," என்று பிரதமர் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1808874
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஐதராபாத்தில் ரூ.8000 கோடி மதிப்பிலான 460 கி.மீ. நீளமுள்ள 12 தேசிய நெடுஞ்சாலைத் திட்டங்கள் மற்றும் 7 சிஆர்ஐஎப் திட்டங்களை திரு நிதின் கட்கரி தொடங்கிவைத்தார்
ஐதராபாத்தில் ரூ.8000 கோடி மதிப்பிலான 460 கி.மீ. நீளமுள்ள 12 தேசிய நெடுஞ்சாலைத் திட்டங்கள் மற்றும் 7 சிஆர்ஐஎப் திட்டங்களை மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி, மத்திய அமைச்சர் திரு ஜி கிஷன் ரெட்டி, இணையமைச்சர் ஜென்ரல் வி கே சிங், திரு வேமுல பிரசாந்த் ரெட்டி, நாடாளுமன்ற, சட்டப்பேரவை, சட்டமேலவை உறுப்பினர்கள் முன்னிலையில் தொடங்கிவைத்தார்.
ரூ.8000 கோடி முதலீட்டில் 460 கி.மீ.தொலைவுள்ள இந்த தேசிய நெடுஞ்சாலைத் திட்டங்கள், மாநிலங்களுக்கு இடையிலான இணைப்பு வசதியை மேம்படுத்துவதோடு, தெலங்கானாவில் இருந்து மகாராஷ்டிரா, கர்நாடகா மற்றும் ஆந்திரப்பிரதேசத்திற்கு தடையற்ற போக்குவரத்திற்கும் வகைசெய்யும். சாலைப்பணிகளை துரிதமாக மேற்கொண்டது, இப்பகுதியில் வர்த்தக மற்றும் வியாபாரத்தை ஊக்குவிப்பதுடன் இளைஞர்களுக்கு நீடித்த வேலைவாய்ப்புகளையும் உருவாக்கும்.
பிரதமர் திரு நரேந்திர மோடியின் தலைமையில், அதிநவீன மற்றும் பாதுகாப்பான தேசிய நெடுஞ்சாலைகள் அமைக்கப்படுவது, ஐதராபாத் மற்றும் தெலங்கானாவில் உள்ள மக்களின் சமூக- பொருளாதார வளத்தில் மாற்றத்தை ஏற்படுத்தும்.
தொழிலாளர் மற்றும் வேலைவாய்ப்பு அமைச்சகம்
அக்டோபர் மாதத்திற்கான, வேளாண் மற்றும் ஊரக தொழிலாளர்களுக்கான அகில இந்திய நுகர்வோர் விலைக் குறியீட்டெண் வெளியீடு
வேளாண் மற்றும் ஊரக தொழிலாளர்களுக்கான, 2020 அக்டோபர் மாதத்திய அகில இந்திய நுகர்வோர் விலைக் குறியீட்டெண் , 15 மற்றும் 14 புள்ளிகள் அதிகரித்து முறையே 1052 மற்றும் 1057 புள்ளிகளாக உள்ளது.
இந்தக் குறியீட்டெண்ணின் ஏற்ற இறக்கங்கள், மாநிலங்கள் தோறும் மாறுபடுகின்றன. தமிழ்நாடு, வேளாண் தொழிலாளர்களுக்கான குறியீட்டெண்ணில் 1242 புள்ளிகளுடன் முதலிடத்திலும், இமாச்சலப் பிரதேசம் 830 புள்ளிகளுடன் கடைசி இடத்திலும் உள்ளன.
கிராமப்புற தொழிலாளர்களைப் பொறுத்தவரை, தமிழ்நாடு 1226 புள்ளிகளுடன் குறியீட்டெண் பட்டியலில் முதலிடத்திலும், இமாசலப் பிரதேசம் 877 புள்ளிகளுடன் கடைசி இடத்திலும் உள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1674407
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங் போர்ட் ப்ளேரில் அந்தமான் நிக்கோபார் பாதுகாப்பு தயார் நிலைகளை ஆய்வு செய்தார்
போர்ட் ப்ளேரில் அமைந்துள்ள நாட்டின் முதலாவது முப்படைகளின் விசாரணை தலைமையகத்தில் அந்தமான் நிக்கோபார் பாதுகாப்பு தயார் நிலைகள் மற்றும் அடிப்படைக் கட்டமைப்பு மேம்பாடு குறித்து பாதுகாப்பு அமைச்சர் திரு ராஜ்நாத் சிங் இன்று  ஆய்வு செய்தார். இந்த ஆய்வின் போது அந்தமான் நிக்கோபார் தீவுகளின் புவிசார்ந்த ராணுவ முக்கியத்துவம் குறித்தும் இந்தப் பகுதியில் ராணுவ நடவடிக்கைகள் மற்றும் இந்தியாவின் செல்வாக்கை விரிவுபடுத்துவதில் தாங்கள் மேற்கொள்ளும் நடவடிக்கைகள் பற்றி அந்தமான் நிக்கோபார் பாதுகாப்புப் பிரிவு தலைமை கமாண்டர் லெஃப்டினன்ட் ஜெனரல் அஜய் சிங், அமைச்சரிடம் எடுத்துரைத்தார்.
அந்தமான் நிக்கோபார் பாதுகாப்புப் பிரிவின் சாதனைகள், எதிர்காலத்திட்டம் மற்றும் சவால்கள் பற்றியும் பாதுகாப்பு அமைச்சரிடம் அவர் எடுத்துரைத்தார். மத்திய அரசின் கிழக்குப் பகுதி செயல்பாட்டுக் கொள்கை மற்றும் அண்டை நாடுகளுடன் கடல்வழியாக நட்புறவுக்கு பாலம் அமைத்தலுக்கான பிரதமர் திரு நரேந்திர மோடியின் சாகர் திட்டத்தை நனவாக்குவதில் இந்தப் பிரிவின் முக்கிய பங்களிப்பையும் அவர் விவரித்தார்.
இந்த ராணுவப் பிரிவின் அதிகாரிகள் மற்றும் வீரர்களுடன் கலந்துரையாடிய பாதுகாப்பு அமைச்சர் திரு ராஜ்நாத் சிங், தேசப் பாதுகாப்பை வலுப்படுத்துவது மற்றும் கடல் பகுதி பாதுகாப்பு மற்றும் பந்தோபஸ்தை பராமரிப்பது ஆகியவற்றில் இதன் பங்களிப்பை பாராட்டினார். மேலும், மனிதாபிமான உதவிகள் செய்வதிலும் பேரிடர் நிவாரணத்திலும் குறிப்பிடத்தக்க பங்களிப்பு செய்திருப்பதை அவர் சுட்டிக்காட்டினார்.
முன்னதாக, 1943, டிசம்பர் 29-ல் நேதாஜியின் வரலாற்றுச் சிறப்புமிக்க வருகை இடமான சங்கல்ப் சமாரக் பகுதியை பார்வையிட்ட பாதுகாப்பு அமைச்சர் அணிவகுப்பு மரியாதையை ஏற்றுக் கொண்டார். அங்கு இந்திய தேசிய ராணுவத்தின் வீரர்கள் செய்த தியாகங்களுக்கு மதிப்பளிக்கும் வகையில், அவர் அஞ்சலி செலுத்தினார். போர்ட் ப்ளேருக்கு அவர் வருகை தந்தபோது அவரை, அந்தமான் நிக்கோபார் தீவுகளின் துணை நிலை ஆளுநர் அட்மிரல்  டி கே ஜோஷி மற்றும் மூத்த அதிகாரிகள் வரவேற்றனர்.AP/SMB/KPG/PK
(Visitor Counter : 99
விவசாயத்துறை அமைச்சகம்
அரசு மற்றும் விவசாயிகளுக்கிடையேயான ஒன்பதாவது சுற்று பேச்சுவார்த்தை இன்று புதுதில்லியில் நடைபெற்றது
41 விவசாய சங்கங்களின் பிரதிநிதிகளுடன் புதுதில்லியில் உள்ள விக்யான் பவனில் இன்று நடைபெற்ற ஒன்பதாவது சுற்று பேச்சுவார்த்தையில் மத்திய வேளாண் அமைச்சர் திரு நரேந்திர சிங் தோமர், மத்திய ரயில்வே, வர்த்தகம் மற்றும் தொழில் மற்றும் நுகர்வோர் விவகாரங்கள், உணவு மற்றும் பொது விநியோகம் அமைச்சர் திரு பியுஷ் கோயல் மற்றும் மத்திய வர்த்தகம் மற்றும் தொழில்கள் இணை அமைச்சர் திரு சோம் பிரகாஷ் ஆகியோர் பங்கேற்றனர்.
தம்முடைய மகர சங்கராந்தி வாழ்த்துகளை விவசாயிகளுக்கு தெரிவித்த திரு தோமர், போராட்டத்தை அமைதியான முறையில் நடத்துவதற்காக அவர்களுக்கு நன்றி தெரிவித்தார்.
விவசாயிகள் சங்கங்களுடனான பேச்சுவார்த்தை சகஜமான முறையில் நடத்தப்படலாம் என்றும் இதன் மூலம் தீர்வு காணப்படலாம் என்றும் வேளாண் அமைச்சர் தெரிவித்தார். உச்ச நீதிமன்றத்தின் உத்தரவுகளை அரசு மதிப்பதாகவும் அவர் கூறினார்.
பிரச்சினைக்குரிய விஷயங்கள் மீது ஒவ்வொன்றாக ஆலோசனை நடத்தலாம் என்றும், நாட்டின் ஒவ்வொரு மாநிலத்திலும் வெவ்வேறு நிலைமைகள் நிலவுவதாகவும், நாடு முழுவதும் உள்ள நிறைய விவசாயிகள் புதிய வேளாண் சட்டங்களை ஆதரிப்பதாகவும் அமைச்சர் தெரிவித்தார். குறைந்தபட்ச ஆதரவு விலையிலான கொள்முதல் அதிகரித்துள்ளதென்றும், மையங்களின் எண்ணிக்கையும் அதிகரிக்கப்பட்டுள்ளதாகவும் அவர் மேலும் கூறினார்.
அத்தியாவசிய பொருட்கள் திருத்த சட்டம், 2020-ன் சிறப்பம்சங்களையும், அது எவ்வாறு விவசாயிகளுக்கும், வேளாண் துறைக்கும் நன்மை பயக்குமென்றும் பேச்சுவார்த்தையின் போது திரு பியுஷ் கோயல் எடுத்துரைத்தார்.
சிக்கலுக்கு தீர்வு காண்பதற்கு பேச்சுவார்த்தை தான் ஒரே வழி என்பதால் அடுத்த கட்ட பேச்சுவார்த்தையை 2021 ஜனவரி 19 அன்று நடத்த இருதரப்பும் முடிவெடுத்தனர்.
மேலும் விவரங்களுக்கு https://pib.gov.in/PressReleasePage.aspx?PRID=1688868
-------
(Visitor Counter : 156
நீர்வளத் துறை அமைச்சகம்
நீர் ஆதாரங்கள் குறித்த மேம்படுத்தப்பட்ட தகவலுக்கான ஒற்றைச் சாளர அமைப்பாக தேசிய நீர் தகவல் மையம் நிறுவப்பட்டது
மத்திய அமைச்சரவையின் ஒப்புதலின் தொடர்ச்சியாகத் தேசிய நீர் தகவல் மையம் அண்மையில் உருவாக்கப்பட்டுள்ளது. இந்த மையம் நாடு தழுவிய நீர் ஆதாரங்களின் தகவல் குறித்த களஞ்சியமாகத் திகழும். மேலும் மத்திய நீர்வளத்துறை, நதி மேம்பாடு மற்றும் கங்கை நதி புத்துயிர் அமைச்சகத்தின் துணை அமைப்பாக இது செயல்படும்.
தேசிய நீர் தகவல் மையம் நீர் ஆதாரங்களின் தகவல்களை உடனுக்குடன் வழங்கும் வகையில் ஒற்றைச் சாளர அமைப்பாக செயல்படும் என எதிர்பார்க்கப்படுகிறது. நீடித்த மேம்பாடு மற்றும் நீர் பராமரிப்புடன் தொடர்புடையவர்களுக்குத் தொண்டாற்றும் வகையில் தகவல்களை இது வழங்கும்.
தண்ணீர் பற்றிய நம்பகமான தரவுகள் விஷயத்தில் ஒவ்வொரு குடிமகனும் விரல்நுனியில் விவரங்களை வைத்திருக்கும் வகையில் தகவல்களைப் பெறுவதற்கு இது வழிவகுக்கும். இந்திய நீர் ஆதார தகவல் முறை என்னும் பொது இணையதளத்தின் மூலமாக நீர்வளம் பற்றிய தகவல்களைத் தெரிந்துக் கொள்ளலாம். ஆராய்ச்சி, திறன் மேம்பாடு, இணைப்புகள் மக்களைச் சென்றடையும் பிரச்சாரம், நீர்வளத் துறையில் சிறந்த நிர்வாகம் ஆகியவற்றின் மூலமாக ஒருங்கிணைந்த நீர்வள மேலாண்மை குறித்த அனைத்து அம்சங்களையும் மேம்படுத்தி நாட்டுக்குச் சேவை புரிய இந்த அமைப்பு பேருதவி புரியும்.
(Visitor Counter : 205
பிரதமர் அலுவலகம்
குடியரசுத்தலைவருக்கு சுரினாம் நாட்டின் உயரிய விருது வழங்கப்பட்டதற்கு பிரதமர் வாழ்த்து
சுரினாம் நாட்டின் உயரிய விருதான கிராண்ட் ஆர்டர் ஆஃப் தி செயின் ஆஃப் தி யெல்லோ ஸ்டார் விருது குடியரசுத்தலைவருக்கு வழங்கப்பட்டதற்கு பிரதமர் திரு நரேந்திர மோடி வாழ்த்து தெரிவித்துள்ளார்.
குடியரசுத்தலைவரின் ட்விட்டர் பதிவிற்கு பதிலளித்து பிரதமர் கூறியிருப்பதாவது:
“சுரினாம் நாட்டின் உயரிய விருதான கிராண்ட் ஆர்டர் ஆஃப் தி செயின் ஆஃப் தி யெல்லோ ஸ்டார் விருது குடியரசுத்தலைவர் அவர்களுக்கு வழங்கப்பட்டதற்கு நல்வாழ்த்துகள். சுரினாம் நாட்டின் அரசு மற்றும் மக்களின் இந்த சிறப்புமிக்க செயல், நமது நாடுகள் இடையேயான நீடித்த நட்புணர்வை எடுத்துரைக்கிறது.”
பிரதமர் அலுவலகம்
ஆசிய விளையாட்டுப் போட்டியில் பெண்கள் மல்யுத்தத்தில் வெண்கலப் பதக்கம் வென்ற ஆன்டிம் பங்கலுக்கு பிரதமர் திரு. நரேந்திர மோடி வாழ்த்து
ஆசிய விளையாட்டுப் போட்டியில் 53 கிலோ எடைப்பிரிவில் பெண்கள் மல்யுத்தத்தில் வெண்கலப் பதக்கம் வென்ற ஆன்டிம் பங்கலுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் திரு.நரேந்திரமோடி சமூக ஊடக எக்ஸ் பதிவில் கூறியிருப்பதாவது;
"பெண்கள் மல்யுத்தத்தில் 53 கிலோ எடைப்பிரிவில் வெண்கலப் பதக்கம் வென்ற @OlyAntim-க்கு வாழ்த்துகள். அவரை நினைத்து நம் தேசம் பெருமை கொள்கிறது. பிரகாசித்துக்கொண்டே இருங்கள், உத்வேகம் கொடுங்கள்."
பிரதமர் அலுவலகம்
நாட்டு மக்களுக்கு பிரதமர் பாய் தூஜ் வாழ்த்து
பாய் தூஜ் பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“சகோதர சகோதரி பந்தத்தை கொண்டாடும் பண்டிகையான பாய் தூஜ் பண்டிகையை முன்னிட்டு அனைவருக்கும் எனது வாழ்த்துக்கள். भाई दूज के पावन पर्व की सभी देशवासियों को बहुत-बहुत बधाई।”, என்று பிரதமர் தனது வாழ்த்து செய்தியில் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.50 கோடி 94.99 கோடி 2-வது தவணை மற்றும் 21.99 கோடி) முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 4,63,338 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 25,037 கொவிட் சிகிச்சை பெறுபவர்கள் எண்ணிக்கை 0.06 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 2,582 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,84,646 என அதிகரித்துள்ளது.
கடந்த 24 மணி நேரத்தில் 2,119 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.96 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 1,88,220 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1869796
பிரதமர் அலுவலகம்
பிரதமர் திரு நரேந்திர மோடி மற்றும் ஜப்பான் பிரதமர் மேன்மைமிகு சுகா யோஷிஹிடே இடையே தொலைபேசி உரையாடல்
ஜப்பான் பிரதமர் மேன்மைமிகு சுகா யோஷிஹிடே உடன் தொலைபேசி மூலம் பிரதமர் திரு நரேந்திர மோடி இன்று உரையாடினார்.
ஜப்பானின் பிரதமராக நியமிக்கப்பட்டதற்காக பிரதமர் சுகாவுக்கு பிரதமர் வாழ்த்து தெரிவித்ததோடு, இலக்குகளை அடைவதில் வெற்றியடையவும் வாழ்த்துகளை தெரிவித்தார்.
கடந்த சில வருடங்களாக இந்திய-ஜப்பான் இடையேயான சிறப்பான சர்வதேச கூட்டு பெரிய அளவில் முன்னேற்றம் அடைந்திருப்பதாக இரு தலைவர்களும் ஒத்துக்கொண்டனர். பரஸ்பர நம்பிக்கை மற்றும் பகிர்ந்து கொள்ளக்கூடிய மதிப்புகளின் மூலம் இந்த உறவை மேலும் வலுவானதாக்குவதற்கான தங்கள் விருப்பத்தை இருவரும் வெளிப்படுத்தினர்.
கொவிட்-19 பெருந்தொற்று உட்பட சர்வதேச சவால்கள் நிறைந்துள்ள இன்றைய காலகட்டத்தில், இரு நாடுகளுக்கிடையேயானக் கூட்டு இன்னும் முக்கியத்துவம் பெறுகிறது என்று இரு தலைவர்களும் கூறினர். தாராளமான, திறந்துவிடப்பட்டுள்ள மற்றும் அனைத்தையும் உள்ளடக்கிய இந்திய-பசிபிக் பிராந்தியத்தின் பொருளாதார கட்டமைப்பு வலுவான விநியோக சங்கிலிகளின் மீது நிறுவப்பட வேண்டும் என்றும், இதன் காரணமாக, இந்திய, ஜப்பான் மற்றும் இதர ஒத்த கருத்துடைய நாடுகளுடனான கூட்டுறவை வரவேற்பதாகவும் அவர்கள் கூறினர்.
இரு நாடுகளுக்கிடையேயான பொருளாதாரக் கூட்டில் அடையப்பட்டுள்ள முன்னேற்றம் குறித்து பாராட்டு தெரிவித்த இரு தலைவர்களும், சிறப்பு திறன்கள் பெற்ற பணியாளர்கள் குறித்த ஒப்பந்தத்தின் உள்ளடக்கத்தை இறுதி செய்வதை வரவேற்றனர்.
கொவிட்-19 சர்வதேச பெருந்தொற்றால் ஏற்பட்டுள்ள நிலைமை சீரடைந்தவுடன், வருடாந்திர இருதரப்பு மாநாட்டுக்கு இந்தியா வருமாறு பிரதமர் சுகாவுக்கு பிரதமர் அழைப்பு விடுத்தார்.(
அறிவியல் மற்றும் தொழில்நுட்பத்துறை
வாழையில் வேர் நோய் தொற்றுக்கான காரணம் கண்டுபிடிப்பு
வாழையில் பனாமா நோய் எனும் வேர் தொற்று நோய்க்கான காரணம் கண்டுபிடிக்கப்பட்டுள்ளது. இதன் மூலம் நோய் தடுப்பு வாழைகளை உருவாக்குவதற்கான முயற்சி நடந்து வருகிறது.
உலகளவில் வாழை உற்பத்தியில் இந்தியா முன்னணியில் உள்ளது. வாழை வேர்களில் ஏற்படும் பூஞ்சை நோயால் வாழை உற்பத்தி அதிகம் பாதிக்கப்டுகிறது. இதற்கு தீர்வு காணும் ஆராய்ச்சியில் விஞ்ஞானிகள் ஈடுபட்டனர்.
மும்பையில் உள்ள அடிப்படை அறிவியல் மையத்தின் விஞ்ஞானி டாக்டர் சித்தேஸ் காக் என்பவர் நோய்த்தொற்றின் போது வாழைமரத்துக்கும், வேர் பாதிப்புக்கும் இடையிலான மூலக்கூறு குறுக்கீட்டை புரிந்துகொள்ள மரபணு அணுகுமுறைகளைப் பயன்படுத்தினார்.
இதன் மூலம் டாக்டர் காக் குழுவினர், வாழையில் ஏற்படும் பனாமா எனும் வேர் தொற்று நோய்கான காரணத்தை கண்டறிந்துள்ளனர். இதன் மூலம் நோய் எதிர்ப்பு சக்தியுடன் கூடிய வாழைகள் உருவாக்க வழி ஏற்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677005